laion/Wikipedia-Exotic huggingface dataset:
אריאנה הפינגטון

אריאנה הפינגטון (באנגלית: Arianna Huffington, נולדה כאריאנה סטסינופולוס: Arianna Stassinopoulos; ביוונית: Αριάννα Στασινοπούλου; נולדה ב-15 ביולי 1950) היא סופרת ובעלת טור יוונייה-אמריקאית. היא ידועה במיוחד בשל היותה מייסדת-שותפה של אתר החדשות והבלוגים הפופולרי "הפינגטון פוסט", בשנת 2005, יחד עם ג'ונה פרטי ואנדרו ברייטברט. היא הייתה נשואה לחבר הקונגרס הרפובליקני מייקל הפינגטון, ואימצה דעות פוליטיות ליברליות יותר בשלהי שנות התשעים. ב-2003 היא רצה כמתמודדת עצמאית לתפקיד מושלת קליפורניה. ב-2009 דורגה הפינגטון במקום ה-12 ברשימת הנשים המשפיעות ביותר בתעשיית התקשורת שפרסם לראשונה המגזין "פורבס". היא גם העפילה למקום ה-42 ברשימת מאה אנשי התקשורת המובילים של "הגארדיאן". ב-7 בפברואר 2011 הכריזה חברת אמריקה און ליין (AOL) על רכישת האתר הפינגטון פוסט תמורת סכום של 315 מיליון דולר ועל הפיכתה של הפינגטון לנשיאת ועורכת בפועל של קבוצת התקשורת הפינגטון פוסט (The Huffington Post Media Group) שכוללת את Engadget, ‏TechCrunch ‏, Moviefone, ‏MapQuest, ‏Black Voices, ‏PopEater.com ‏, AOL Music‏, AOL Latino‏, AutoBlog‏, Patch Media ו-StyleList.‏ אתר האינטרנט הרשמי של אריאנה הפינגטון (באנגלית) אריאנה הפינגטון, ברשת החברתית פייסבוק אריאנה הפינגטון, ברשת החברתית אקס (טוויטר) אריאנה הפינגטון, ברשת החברתית אינסטגרם אריאנה הפינגטון, ברשת החברתית LinkedIn אריאנה הפינגטון, ברשת החברתית Goodreads אריאנה הפינגטון, באתר אנציקלופדיה בריטניקה (באנגלית) ארכיון מאמרים בהפינגטון פוסט ארכיון מאמרים בAlterNet אריאנה הפינגטון, במסד הנתונים הקולנועיים IMDb (באנגלית) הופעה ברשת הטלוויזיה הציבורית C-SPAN אריאנה הפינגטון בתוכנית הראיונות של צ'רלי רוז כתבות על אריאנה הפינגטון באתר הגארדיאן כתבות על אריאנה הפינגטון באתר הניו יורק טיימס עבודות של אריאנה הפינגטון או עליה בספריות (לפי אתר WorldCat) צח יוקד, מייסדת "הפינגטון פוסט" מבקשת: אל תעשו קניות בשבת, באתר הארץ, 12 במרץ 2018 רעיון עם דייוויד ויינברגר כריס סטנפורד, "עשר שאלות לאריאנה הפינגטון", טיים מגזין, 3 ביולי 2008. (באנגלית) ג'ק שונפילד, "הפינגטון פוסט: מבלוג של מיליונרים לעיתון ליברלי מוביל", הגארדיאן, 25 באוגוסט 2008. (באנגלית) קירי בלייקלי, "בתמונות: הנשים המשפיעות ביותר בעולם התקשורת; מספר 12: אריאנה הפינגטון, פורבס, 14 ביולי 2009. (באנגלית) "מאה אנשי התקשורת המובילים; מקום 42: אריאנה הפינגטון", הגארדיאן, 13 ביולי 2009. (באנגלית) "אמריקה און ליין מסכימה לרכוש את הפינגטון פוסט", הפינגטון פוסט, 7 בפברואר 2011. (באנגלית)
קן ברנס

קנת לורן "קן" ברנס (באנגלית: Kenneth Lauren "Ken" Burns; נולד ב-29 ביולי 1953) הוא במאי סרטים תיעודיים אמריקאי. היה מועמד פעמיים לאוסקר וזכה בשבעה פרסי אמי. זוכה הרצאת ג'פרסון ל-2016. נולד בברוקלין, ניו יורק בשנת 1953. אביו, רוברט היה פרופסור לאנתרופולוגיה. לברנס יש קשר משפחתי אל המשורר הסקוטי רוברט ברנס. משפחתו האקדמאית עברה מקומות מגורים רבים במהלך צעירותו של ברנס. בשנת 1971 סיים את התיכון ולמד לתואר ראשון במכללת המפשייר במסצ'וסטס, שם למד צילום אצל ג'רום ליבלינג (Jerome Liebling) ואיליין מייס (Elaine Mayes). סדרת טלוויזיה שלו "מלחמת האזרחים" (9 פרקים, 1990) זכתה בפרסים רבים. בשנת 2001 הוא ביים סרט תיעודי על מארק טוויין תוך שילוב מוזיקה אותנטית בביצוע של "2nd South Carolina String Band". סרטו "המלחמה" משנת 2007, מתאר את מלחמת העולם השנייה מנקודת מבטם של גברים ונשים מרחבי ארצות הברית ואורכו כ-15 שעות. הוא תומך ותיק במפלגה הדמוקרטית בארצות הברית, ואף נוהג לתרום לה כספים. Brooklyn Bridge (1981) The Shakers: Hands to Work, Hearts to God (1984) The Statue of Liberty (1985) Huey Long (1985) The Congress (1988) Thomas Hart Benton (1988) The Civil War (1990) Empire of the Air: The Men Who Made Radio (1991) Baseball (1994), updated with the 10th Inning (2010) Thomas Jefferson (1997) Lewis & Clark: The Journey of the Corps of Discovery (1997) Frank Lloyd Wright (1998) Not For Ourselves Alone: Elizabeth Cady Stanton and Susan B. Anthony (1999) Jazz (2001) Mark Twain (2001) Horatio's Drive: America's First Road Trip (2003) Unforgivable Blackness: The Rise and Fall of Jack Johnson (2005) The War (2007) The National Parks: America's Best Idea (2009) Prohibition (2011) The Dust Bowl (2012) The Central Park Five (2013) The Roosevelts (2013) The Vietnam War (2016) (2018) The Mayo Clinic: Faith – Hope – Science (2019) Country Music (2021) Hemingway (2021) Muhammad Ali (2022) Benjamin Franklin (2022) The U.S. and the Holocaust מדיה וקבצים בנושא קן ברנס בוויקישיתוף קן ברנס, ברשת החברתית אקס (טוויטר) קן ברנס, במסד הנתונים הקולנועיים IMDb (באנגלית) קן ברנס, באתר AllMovie (באנגלית) קן ברנס, במסד הנתונים הקולנועיים KinoPoisk (ברוסית) קן ברנס, באתר MusicBrainz (באנגלית) קן ברנס, באתר Discogs (באנגלית) קן ברנס, באתר Songkick (באנגלית) האתר של חברת ההפקה של ברנס קן ברנס, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שמואל ברסלב

שמואל ברסלב (בפולנית: Szmuel Bresław;‏ 1920 – 1942) היה ממפקדי הארגון היהודי הלוחם בוורשה בזמן השואה. הוא נרצח על ידי הגרמנים עוד בטרם החל מרד גטו ורשה. שמואל ברסלב היה מראשי העיתונות המחתרתית בגטו ורשה והיה כחבר בתנועת "השומר הצעיר" אחראי על ביטאוני התנועה. בחודשי חייו האחרונים היה פעיל בארכיון עונג שבת. בשיא הפריחה של עבודתו בגטו פורסמו תחת פיקוחו, ניהולו ועריכתו- שמונה עיתונים שונים ברחבי הגטו. מתוכם היו שני העיתונים הנפוצים ביותר בגטו. בעת שניסה לשחרר את חברו, יוסף קפלן, מידיהם של הנאצים נתקל ברסלב בחייל גרמני, הוא נאבק בחייל וזה ירה בו והרג אותו במקום. הוא היה בן 22 במותו, ונחשב לאחד מהמנהיגים הרוחניים החשובים ביותר של השומר הצעיר ושל הקהילה היהודית בגטו ורשה. שמואל נולד ב 21 במרץ 1920 במוסקבה, למשפחה יהודית עשירה. אביו ליפא, היה סוחר יהלומים שעשה עסקים רבים ברוסיה הצארית. בתחילת שנת 1924, בעקבות המהפכה הבולשביקית, נאלצה המשפחה לברוח לברלין, ומשם לוורשה. משפחתו של שמואל הייתה חילונית, ולכן הוא למד בבית ספר של יוצאי רוסיה ולא בבית ספר יהודי. כיוון שלא קיבלו יהודים לתנועת הצופים הפולנית, שמואל גילה את תנועת הצופים היהודית, "השומר הצעיר". בקן השומר הצעיר בוורשה פגש שמואל ברסלב את מרדכי אנילביץ'. בספטמבר 1939, עם פלישת הצבא הנאצי לפולין ברח שמואל עם קן הצופים שלו מזרחה לעיר קובל, ומשם המשיך לווילנה. שם הצטרף ל'קיבוץ' של תנועת החלוץ עם חברים רבים של השומר הצעיר. במרץ 1940, חזר שמואל לוורשה בעקבות מרדכי אנילביץ', שם התאחד עם הוריו. שמואל ברסלב יחד עם טוסיה אלטמן, מרדכי אנילביץ', יוסף קפלן ואריה וילנר היו מארגני ה'שומר הצעיר' בכל אזור ה'גנרל-גוברנמנט'. שמואל ברסלב באתר מוזיאון יד מרדכי אביהו רונן, יהויקים כוכבי, גוף שלישי יחיד, ביוגרפיות של חברי תנועות הנוער בתקופת השואה, כרך א', מורשת, בית לוחמי הגטאות, יד יערי, עמ' 35 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יאן ניקלאס

יאן ניקלאס (בגרמנית: Jan Niklas; נולד ב-15 באוקטובר 1947 במינכן) הוא שחקן קולנוע גרמני, שזכה בפרס גלובוס הזהב לשחקן המשנה הטוב ביותר ב-1986 על תפקידו בסרט "אנסטסיה: המסתורין של אנה". ניקלאס נולד וגדל במינכן, הוא החל ללמוד משחק בלונדון ולאחר מכן במינכן. התחיל את הקריירה בטלוויזיה המקומית ובהפקות אמריקאיות קטנות כדוגמת מותחן הפשע "הנוסחא", "21 שעות במינכן" (המבוסס על טבח הספורטאים באולימפיאדת מינכן) ו"קולונל רדל" של אישטוואן סאבו, הסרט בו פרץ לתודעה. שנת 1986 הייתה המשמעותית בקריירה של ניקלאס שזכה בפרס גלובוס הזהב לשחקן המשנה הטוב ביותר במיני סדרה/סרט טלוויזיה על הופעתו בהפקה "אנסטסיה: המסתורין של אנה" בתור הנסיך אריך. באותו הטקס היה מועמד גם בקטגוריית השחקן הראשי הטוב ביותר על תפקידו בתור הדמות הצעירה של שליט רוסיה פיוטר הגדול במיני סדרה הביוגרפית המבוססת על חייו. שיחק לאחר מכן לצד כוכבי הקולנוע מריל סטריפ, אנטוניו בנדרס ווינונה ריידר בדרמה הספרותית "בית הרוחות" וגילם את דמותו של רופא השיניים היהודי-גרמני פריץ פפר ידיד משפחת פרנק בדרמה הביוגרפית "אנה פרנק: הסיפור במלואו". אתר האינטרנט הרשמי של יאן ניקלאס יאן ניקלאס, במסד הנתונים הקולנועיים IMDb (באנגלית) יאן ניקלאס, באתר AllMovie (באנגלית) יאן ניקלאס, במסד הנתונים הקולנועיים KinoPoisk (ברוסית)
הפדרציה הבין-לאומית של המודדים

הפדרציה הבין-לאומית של המודדים (באנגלית: The International Federation of Surveyors; מקובל בקיצור FIG, ראשי תיבות בצרפתית: Fèdèration Internationale des Gèometres) הוא ארגון בין-לאומי המייצג את האינטרסים של המודדים ברחבי העולם. הארגון הוא פדרציה של ארגוני מודדים ברחבי העולם המכסה את כל קשת התחומים המקצועיים בתוך קהילת המודדים הבין-לאומית. הוא מספק פורום בין-לאומי לדיון ופיתוח במטרה לקדם אימון מקצועי בסטנדרטים. הפדרציה נוסדה בפריז בשנת 1878 ונודעה בשם: "Fèdèration Internationale des Gèometres" והפך לאחר מכן הוכרז לכדי הפדרציה הבין-לאומית של המודדים. זהו ארגון לא ממשלתי המייצג מעל 115 (נכון לשנת 2019) מדינות ברחבי העולם ומטרתו היא להבטיח את תניהם של המודדים ולספק את כל צורכיהם של עובדי מקצוע המדידות. בישראל פועלת לשכת המודדים המוסמכים בישראל החברה הרשמית בפדרציה הבין-לאומית של המודדים, הפועלת גם בשיתוף פעולה עם המרכז למיפוי ישראל של משרד השיכון ועם משרד הפנים. אתר האינטרנט הרשמי של הפדרציה הבין-לאומית של המודדים (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
לשכת המודדים המוסמכים בישראל

לשכת המודדים המוסמכים בישראל הוא ארגון המייצג את כל עובדי מקצועות המודדים בישראל. תפקידה של הלשכה הוא לארגן את המודדים המוסמכים ולייצגם, לקדם את מעמדם המקצועי של חברי הלשכה וגם לשמור על ענייני מקצוע המדידה ועל רמת מוסר המודדים ולהגן על החופש המקצועי והזכויות של חברי הלשכה. בנוסף מוציאה הלשכה ידיעון חודשי וגם מגזין חודשי בשם: "עתמודד". הלשכה מארגנת גם כנסים בינלאומיים וחברה רשמית בארגון הפדרציה הבינלאומית של המודדים. בנוסף הלשכה עובדת בשיתוף פעולה עם המרכז למיפוי ישראל של משרד השיכון ובשיתוף עם משרד הפנים לצורך מדידות של מפות ושל מערכות מידע גאוגרפי. הלשכה אחראית גם על מתן רישיונות לסטודנטים המסיימים את לימודיהם במקצועות: ה"גיאו אינפורמציה" ו"הנדסת מיפוי" לצורך קבלת תואר "מודד מוסמך" הניתן בחסות משרד החינוך. ראשיתו של הלשכה בוועדה מייעצת ליד מחלקת המדידות שהוקמה בשנת 1953. לימודים לתואר מודד מוסמך התקיימו בישראל בבית הספר הגבוה למדידות בחולון, שנפתח בשנת 1952. הלימודים בבית הספר נמשכו שנתיים. בשנת 1963 הורחבו הלימודים לשלוש שנים כדי להתאימם לרמה אקדמאית, אך התלמידים לא קבלו תואר אקדמי. בשנת 1966 עבר בית הספר למבנה חדש בתל גיבורים. בשנת 1967 החלו התלמידים בפעולות מחאה בדרישה לקבל תואר אקדמי על לימודיהם. בתחילה דובר על כך שבית הספר יפעל תחת חסות הטכניון, אולם אפשרות זאת נפסלה לאחר שהטכניון החליט לקיים בעצמו לימודים גיאודזיים בפקולטה להנדסה אזרחית. הצעה לאפשר לבית הספר להעניק תארים לא נתקבלה. לבסוף הוחלט להעביר את הלימודים לאוניברסיטת תל אביב ולסגור את בית הספר בחולון. האגודה הבינלאומית לגאודזיה לשכת המודדים המוסמכים בישראל לשיפור מקצוע המדידה, הצופה, 29 במרץ 1953 בית הספר הגבוה למדידות, חרות, 20 באוגוסט 1953 הרשמה לבית הספר הגבוה למדידות, חרות, 13 באפריל 1954 אברהם תירוש, המודדים־לעתיד תובעים תואר, מעריב, 20 בנובמבר 1967 נפתחה שנת הלימודים בביה"ס למדידות, מעריב, 31 באוקטובר 1966 אברהם תירוש, הדיון בספוח בי"ס למדידה לטכניון לשלב מתקדם, מעריב, 8 באפריל 1968 תלמידי ביה"ס למדידות החליטו להמשיך לשבות, מעריב, 15 ביוני 1969 תובעים לשלב תלמידי ביה"ם הגבוה למדידות באוניברסיטה, דבר, 11 בנובמבר 1970 ממליצים לסגור את ביה"ס הגבוה למדידות בחולון, דבר, 19 בנובמבר 1970 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
האוסף השני

האוסף השני הוא שמו של אלבום אוסף של להקת הפופ רוק הישראלית משינה, הכולל שירים מארבעת אלבומיה הראשונים. האלבום יצא ב-1995 על ידי חברת התקליטים אן אם סי בהפקת זאב אולמן. בניגוד לאלבום האוסף הראשון של הלהקה "גבירותי ורבותי: משינה", כל השירים באלבום האוסף השני נכללו באלבומי העבר של הלהקה. עטיפת האלבום זהה לעטיפה של האלבום "גבירותי ורבותי: משינה" מצילומו של ברי פרידלנדר, אך בצבעים הופכיים. הפקה מוזיקלית וכלל העיבודים מאת חברי "משינה" וראובן שפירא. אבל אין (2:51) (שלומי ברכה) במקור מתוך האלבום "משינה". אחכה לך בשדות (3:52) (שלומי ברכה/יובל בנאי) במקור מתוך האלבום "העמותה לחקר התמותה". המשפט (2:32) (שלומי ברכה/יובל בנאי) במקור מתוך האלבום "העמותה לחקר התמותה". אניגודין (2:06) (שלומי ברכה/יובל בנאי) במקור מתוך האלבום "משינה". מדברים עלייך (3:53) (שלומי ברכה/יובל בנאי) במקור מתוך האלבום "משינה 2". אז למה לי פוליטיקה עכשיו (4:07) (שלומי ברכה) במקור מתוך האלבום "העמותה לחקר התמותה". שלמונזה (4:45) (יובל בנאי) במקור מתוך האלבום "משינה 3". מעגל נפתח (2:57) (איגי דיין/אבנר חודורוב) במקור מתוך האלבום "משינה 3". עתיד מתוק (3:43) (שלומי ברכה/יובל בנאי) במקור מתוך האלבום "משינה". הספסל ההוא מול האגם (4:09) (שלומי ברכה) במקור מתוך האלבום "העמותה לחקר התמותה". הכוכבים דולקים על אש קטנה (3:25) (שלומי ברכה) במקור מתוך האלבום "העמותה לחקר התמותה". דוקטור קליני (3:08) (שלומי ברכה) במקור מתוך האלבום "משינה 3". כי לא בא לה (3:56) (שלומי ברכה) במקור מתוך האלבום "משינה". מכונית (3:03) (שלומי ברכה) במקור מתוך האלבום "העמותה לחקר התמותה". בואי וניפול (4:34) (שלומי ברכה/יובל בנאי) במקור מתוך האלבום "העמותה לחקר התמותה". סר חינה (1:17) (שלומי ברכה) במקור מתוך האלבום "משינה 3". הוי סלסלאת (2:41) (שלומי ברכה) במקור מתוך האלבום "משינה 2". יובל בנאי - שירה שלומי ברכה - גיטרות אבנר חודורוב - קלידים וסקסופון מייקל בנסון - גיטרה בס איגי דיין - תופים וכלי הקשה מידע על האלבום האוסף השני באתר MusicBrainz
ניקולאוס מרקטור

ניקולאוס מֶרְקָטוֹר (גרמנית: Nicolaus Mercator;‏ סביבות 1620 – 14 בינואר 1687), שנודע גם בשמו הגרמני ניקולאס קַאוּפְמן, היה מתמטיקאי ומדען. ניקלאוס קאופמן נולד בערך בשנת 1620 בדוכסות הולשטיין, בן למרטין קאופמן, מנהל בית ספר באולדנבורג. בשנת 1632 החל ללמוד באוניברסיטת רוסטוק, סיים לימודיו בשנת 1641, ועבר לזמן קצר לליידן. שינה את שם משפחתו למרקטור (בלטינית: סוחר). בשנים 1648-1642 התגורר בהולנד. בשנים 1654-1648 לימד באוניברסיטת קופנהגן ופרסם ספרי לימוד לטריגונומטריה, גאוגרפיה ואסטרונומיה. נאלץ לעזוב את האוניברסיטה לאחר שזו נסגרה מחמת מגפה. בשנים 1657-1655 התגורר בפריז. בשנים 1682-1658 לימד מתמטיקה בלונדון וקיים קשרים עם ויליאם אוטרד, ג'ון פל וג'ון קולינס. בשנת 1664 יצא לאור ספרו Hypothesis astronomica nova, שבו הציג את חוקי קפלר יחד עם רעיונות משלו. תכנן כרונומטר ימי עבור צ'ארלס השני, מלך אנגליה, לשם איתור מדויק של קווי אורך בים. בזכות זאת הצטרף בשנת 1666 לחברה המלכותית ופעל בשיתוף פעולה עם רוברט הוק, ולאחר מכן גם עם אייזק ניוטון. בשנת 1682 עבר לפריז, לאחר שלא הצליח לקבל משרה נאותה באנגליה, ובשנים 1687-1682 תכנן והקים את המזרקות בארמון ורסאי. נפטר בוורסאי בשנת 1687. במתמטיקה נודע בעיקר בזכות חיבורו Logarithmo-technica, על לוגריתמים, אותו פרסם בשנת 1668. בחיבור זה תיאר את טור מרקטור, שהתגלה באופן עצמאי גם על ידי גרגואר דה סן-וינסנט והוא למעשה טור מקלורן של לוגריתם טבעי: ln ⁡ ( 1 + x ) = x − 1 2 x 2 + 1 3 x 3 − 1 4 x 4 + ⋯ {\displaystyle \ln(1+x)=x-{\frac {1}{2}}x^{2}+{\frac {1}{3}}x^{3}-{\frac {1}{4}}x^{4}+\cdots } חיבור זה הוא החיבור הידוע הראשון שבו נעשה שימוש במושג 'לוגריתם טבעי' (בצורה הלטינית: log naturalis). השימוש שלו במושג זה מפתיע, משום שקדם לפיתוח החשבון האינפיניטסימלי, שבמסגרתו מופיעות מרבית תכונות הטבעיות של הלוגריתם. לעולם המוזיקה תרם תיאור מדויק של כוונון מושוה ל-53, שהיה בעל חשיבות תאורטית, אך לא נכנס לשימוש. מדיה וקבצים בנושא ניקולאוס מרקטור בוויקישיתוף ניקולאוס מרקטור, באתר MacTutor (באנגלית)
1925 בארץ ישראל

להלן אירועים בולטים שהתרחשו במהלך שנת 1925 בארץ ישראל תחת שלטון המנדט הבריטי. שלטון המנדט הנציב העליון - סר הרברט לואי סמואל עד 30 ביוני, הרברט פלומר הנהגת היישוב פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 6 בפברואר – טקס חנוכת הטכניון 1 באפריל – טקס חנוכת האוניברסיטה העברית מתקיים בהר הצופים במעמד הלורד בלפור, חיים ויצמן, הרב קוק, הרברט סמואל (נציב המנדט הבריטי) וחיים נחמן ביאליק 1 ביוני – העיתון "דבר" רואה אור לראשונה 2 ביוני – נפתח "בית הנכות הלאומי בצלאל" בירושלים בהנהלתם של בוריס שץ ומרדכי נרקיס 30 ביוני – הרברט פלומר הופך לנציב העליון. 1 במאי – נוסד קיבוץ גבעת השלושה. נוסדה המושבה רמתיים, אשר בשנת 1964 אוחדה עם שלושה יישובים חקלאיים נוספים ליצירת היישוב ולימים העיר הוד השרון. (תאריך מדויק לא ידוע) נוסד כפר עטא, לימים העיר קריית אתא. 1 באפריל: טקס חנוכת האוניברסיטה העברית מתקיים בהר הצופים. 30 ביוני: הרברט פלומר הופך לנציב העליון. פרק זה לוקה בחסר. אנא תרמו לוויקיפדיה והשלימו אותו. 6 בינואר – עוזי נרקיס, אלוף פיקוד המרכז בעת מלחמת ששת הימים (נפטר ב-1997) 10 במרץ – מרדכי אלקחי, איש אצ"ל, מעולי הגרדום (הוצא להורג 1947) 14 במאי – יובל נאמן, פיזיקאי ופוליטיקאי ישראלי, כיהן כשר בממשלת ישראל (נפטר ב-2006) 24 באוגוסט – חיים יעקב גולדוויכט, מייסד וראש הישיבה הראשון של ישיבת כרם ביבנה (נפטר ב-1995) 24 באוגוסט – צפייה גורן, אשת חינוך ונשיאת אמונה - תנועת האשה הדתית לאומית (נפטרה ב-2008) 2 בנובמבר – אריה נחמקין, חבר הכנסת מטעם המערך ושר החקלאות (נפטר ב-2021) 1 בדצמבר – דב לוין, שופט בית המשפט העליון (נפטר ב-2001) 4 בדצמבר – שמואל רוזן, חידונאי ישראלי (נפטר ב-2015) 24 בדצמבר – יפה ירקוני, זמרת ישראלית (נפטרה ב-2012) 25 בדצמבר – גאולה כהן, אשת לח"י וחברת הכנסת מטעם התחיה (נפטרה ב-2019) פרק זה לוקה בחסר. אנא תרמו לוויקיפדיה והשלימו אותו. (קטגוריה:ארץ-ישראלים שנפטרו ב-1925) 20 בדצמבר – חנינא קרצ'בסקי, מחלוצי הזמר העברי בארץ ישראל (נולד ב-1877)
1924 בארץ ישראל

להלן אירועים בולטים שהתרחשו במהלך שנת 1924 בארץ ישראל תחת שלטון המנדט הבריטי. שלטון המנדט הנציב העליון – סר הרברט לואי סמואל הנהגת היישוב פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 24 באפריל – מוקמת קבוצת הכדורגל "הפועל חיפה", קבוצת הכדורגל הראשונה להשתייך לאגודת "הפועל" 17 באוקטובר – נוסדת תנועת הנוער העובד על ידי בני נוער עובדים שהתאגדו על מנת להגן על עבודתם וזכויותיהם. שם התנועה שונה בשנת 1959 ל"הנוער העובד והלומד". 14 בדצמבר – השיעורים הראשונים מתקיימים בטכניון 13 בדצמבר – ייסוד המושבה הרצליה נוסד המושב מגדיאל, אשר בשנת 1964 אוחדה עם שלושה יישובים חקלאיים נוספים ליצירת היישוב ולימים העיר הוד השרון. (תאריך מדויק לא ידוע) נוסד היישוב החקלאי בני ברק (תאריך מדויק לא ידוע) ראה אור "החלוצים – לקט צלליות" מאת מאיר גור אריה פרק זה לוקה בחסר. אנא תרמו לוויקיפדיה והשלימו אותו. 11 בינואר – יהודה פרח, חבר הכנסת מטעם הליכוד (נפטר ב-1998) 24 בינואר – הרב חיים דוד הלוי, הרב הראשי של תל אביב (נפטר ב-1998) 15 ביוני – עזר ויצמן, נשיא מדינת ישראל (נפטר ב-2005) 21 באוגוסט – פסח גרופר, פוליטיקאי ישראלי (נפטר ב-2013) 17 בדצמבר – יוחאי בן-נון, מפקדו השישי של חיל הים הישראלי (נפטר ב-1994) פרק זה לוקה בחסר. אנא תרמו לוויקיפדיה והשלימו אותו. (קטגוריה:ארץ-ישראלים שנפטרו ב-1924) 30 ביוני – ישראל דה האן, קורבן הרצח הפוליטי הראשון בארץ ישראל בעת החדשה (נולד ב-1881)
1923 בארץ ישראל

להלן אירועים בולטים שהתרחשו במהלך שנת 1923 בארץ ישראל תחת שלטון המנדט הבריטי. שלטון המנדט הנציב העליון - סר הרברט לואי סמואל הנהגת היישוב פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נוסדה המושבה עיר שלום. (תאריך מדויק לא ידוע) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 6 במרץ – גדעון בן-ישראל, פוליטיקאי ישראלי (נפטר ב-2014) 10 במרץ – שמואל תמיר, פוליטיקאי ישראלי (נפטר ב-1987) 12 בספטמבר – אביעד יפה, פוליטיקאי ישראלי (נפטר ב-1977) 9 באוקטובר – חיים גורי, משורר, סופר, עיתונאי, במאי ויוצר קולנוע ישראלי (נפטר ב-2018) 12 באוקטובר – טוביה קושניר, בוטנאי ארץ-ישראלי ולוחם בשיירת הל"ה (נפטר ב-1948) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. (קטגוריה:ארץ-ישראלים שנפטרו ב-1923)
1922 בארץ ישראל

להלן אירועים בולטים שהתרחשו במהלך שנת 1922 בארץ ישראל תחת שלטון המנדט הבריטי. שלטון המנדט הנציב העליון - סר הרברט לואי סמואל הנהגת היישוב פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 24 ביולי – חבר הלאומים מאשר באופן רשמי את המנדט הבריטי 11 בספטמבר – תחילת המנדט הבריטי בארץ ישראל 2 באפריל – נוסד היישוב החקלאי רעננה 2 באפריל – נוסד היישוב החקלאי גבעתיים 4 בנובמבר – נוסד קיבוץ בית אלפא. 6 ביולי – נוסדה גבעת שמואל פרק זה לוקה בחסר. אנא תרמו לוויקיפדיה והשלימו אותו. 28 בינואר – אמיל חביבי, סופר, חבר הכנסת מטעם מק"י ופעיל ציבור (נפטר ב-1996) 24 בפברואר – פנינה זלצמן, פסנתרנית ישראלית (נפטרה ב-2006) 1 במרץ – יצחק רבין, ראש הממשלה החמישי של ישראל (נפטר ב-1995) 27 באפריל – מרטין גריי, סופר יהודי ניצול שואה (נפטר ב- 2016) 11 במאי – תופיק טובי, פוליטיקאי ישראלי (נפטר ב-2011) 21 במאי – משה עמאר, חבר הכנסת התשיעית מטעם המערך (נפטר ב-2015) 8 באוגוסט – פולדי שצמן, מלחין ומנהל מוזיקלי ישראלי (נפטר ב- 1994) פרק זה לוקה בחסר. אנא תרמו לוויקיפדיה והשלימו אותו. (קטגוריה:ארץ-ישראלים שנפטרו ב-1922) 22 בפברואר – אהרן דוד גורדון, חלוץ ופועל חקלאי, הוגה ומורה-דרך (נולד ב- 1856) 16 בדצמבר – אליעזר בן-יהודה, עיתונאי ומחיה השפה העברית (נולד ב-1858)
1921 בארץ ישראל

להלן אירועים בולטים שהתרחשו במהלך שנת 1921 בארץ ישראל תחת שלטון המנדט הבריטי. שלטון המנדט הנציב העליון - סר הרברט לואי סמואל הנהגת היישוב פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 1 במאי – 7 במאי - מאורעות תרפ"א: מעשי אלימות של ערבים נגד היהודים מבוצעים בתחילה ביפו ולאחר מכן ברחבי ארץ ישראל. במהלך המאורעות אשר לוו בביזה, שוד, הרג, ופגיעה ביהודי ארץ ישראל, נהרגו 47 יהודים (כולל הסופר יוסף חיים ברנר) ונפצעו 140 בני אדם נוספים. לערבים היו 48 הרוגים ו-73 פצועים. 2 בנובמבר – באחת מפעולותיה המוצלחות הראשונות, מניסה ההגנה המון ערבי בירושלים שהתפרע לציון יום השנה להצהרת בלפור (מאורעות ב' בנובמבר תרפ"ב). 11 בספטמבר – נוסד מושב נהלל 22 בספטמבר – קיבוץ עין חרוד מוקם על ידי גדוד העבודה. 14 בדצמבר – קיבוץ תל יוסף מוקם על ידי גדוד העבודה. נוסדה המושבה רמת גן. (תאריך מדויק לא ידוע) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 6 בינואר – חיים קורפו, שר התחבורה וחבר הכנסת מטעם גח"ל והליכוד (נפטר ב-2015) 17 במרץ – מאיר עמית, מדינאי ישראלי, כיהן כראש המוסד וכשר בממשלת ישראל (נפטר ב-2009) 9 באפריל – יצחק נבון, הנשיא החמישי של מדינת ישראל (נפטר ב-2015) 26 באוגוסט – שמשון עמיצור, מתמטיקאי ישראלי (נפטר ב-1994) 6 בספטמבר – דוד פתל, פוליטיקאי ישראלי (נפטר ב-2019) 15 בספטמבר – משה שמיר, סופר, מחזאי, פובליציסט, חבר הכנסת ואיש ציבור ישראלי (נפטר ב-2004) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. (קטגוריה:ארץ-ישראלים שנפטרו ב-1921) 2 במאי – יוסף חיים ברנר, סופר והוגה דעות אוקראיני יהודי, ממנהיגי היישוב (נולד ב-1881)
וים מרטנס

וים מרטנס (Wim Mertens; נולד ב-14 במאי 1953) הוא מוזיקולוג ומלחין פלמי-בלגי. נולד בנרפלט (Neerpelt) שבבלגיה. למד מדע המדינה וסוציולוגיה באוניברסיטת לאובן (1975) ומוזיקולוגיה באוניברסיטת גנט. בשנת 1978 החל לעבוד בתור מפיק בתחנת BRT הבלגית. הוא הפיק בעבור הרדיו הופעות של פיליפ גלאס, סטיב רייך, טרי ריילי ומרדית' מונק בעבור תוכנית בשם Funky Town. משנות השמונים של המאה העשרים, הוא מוכר בעיקר כמלחין. בשנת 1980 הוציא את אלבומו הראשון For amusement only, a, בשביל מכונות פינבול ומאז הקליט יותר מחמישים אלבומים. את סגנונו המוזיקלי ניתן לתאר כמודרני ומינימליסטי. נודע בזכות יצירתו "המאבק לתענוג" אותו כתב לסרט "כרס של ארכיטקט" (1987) של פיטר גרינוויי. בנוסף כתב את הספר American Minimal Music על יצירות של מלחינים מינימליסטיים אמריקאים כפיליפ גלאס, סטיב רייך ואחרים. מדיה וקבצים בנושא וים מרטנס בוויקישיתוף אתר האינטרנט הרשמי של וים מרטנס וים מרטנס, ברשת החברתית פייסבוק וים מרטנס, ברשת החברתית אקס (טוויטר) וים מרטנס, ברשת החברתית אינסטגרם וים מרטנס, סרטונים בערוץ היוטיוב וים מרטנס, במסד הנתונים הקולנועיים IMDb (באנגלית) וים מרטנס, באתר AllMovie (באנגלית) וים מרטנס, במסד הנתונים הקולנועיים KinoPoisk (ברוסית) וים מרטנס, באתר אפל מיוזיק (באנגלית) וים מרטנס, באתר ספוטיפיי וים מרטנס, באתר סאונדקלאוד (באנגלית) וים מרטנס, באתר Last.fm (באנגלית) וים מרטנס, באתר AllMusic (באנגלית) וים מרטנס, באתר MusicBrainz (באנגלית) וים מרטנס, באתר דיזר וים מרטנס, באתר Yandex.Music (ברוסית) וים מרטנס, באתר Discogs (באנגלית) וים מרטנס, באתר Songkick (באנגלית) וים מרטנס, באתר Genius וים מרטנס, באתר SecondHandSongs